מארש דונדורמה

מארש דונדורמה היא תזמורת כלי נשיפה ירושלמית בת שישה-עשר חברים שהוקמה בשנת 2005, שיוצרת מוזיקה מקורית עם השפעות של ג'אז, פאנק ומוזיקה עממית מרחבי העולם. התזמורת הוקמה בשנת 2005 על ידי המתופף דותן יוגב והופעתה הראשונה התקיימה בשוק מחנה יהודה בירושלים. לקראת הופעותיה הראשונות במועדונים ניצלה את העובדה שכל הכלים בה לא נזקקים להגברה ויצאה לרחובות ירושלים ותל אביב, בהם ניגנה, חילקה פלאיירים והודיעה על הופעותיה במועדונים. 2009 - התזמורת העלתה עם שלמה גרוניך מופע משותף בפסטיבל הפסנתר. 2011 - קיימה התזמורת מופע משותף עם חצוצרן הכליזמר הניו-יורקי פרנק לונדון. 2012 - התפרסם ביצוע של ברי סחרוף ומארש דונדורמה לשיר "רוח רוח" מאת מרים ילן שטקליס, בלחן של שלום חנוך, במסגרת האלבום "לילה של כוכבים", בו ביצעו אומנים שונים משיריו של שלום חנוך לילדים. האלבום הוא חלק מפרויקט עבודה עברית. באותה שנה קיימה התזמורת מופע משותף עם סחרוף. 2014 - פרסמה התזמורת עיבוד וקליפ לשיר שני שושנים עם הזמרת ליאורה יצחק 2015 - קיימה התזמורת מופע המוקדש לעיר ירושלים בבית אביחי, בו אירחה את שי צברי, מארק אליהו, האחיות לוז וויקטוריה חנה, בהנחיית יואב קוטנר. 2019 - הוציאה מארש דונדורמה לאור ספר ילדים, אלבום ומופע בשם "תנינים על הראש", המשלב סיפורים, שירים ונגינה, עם הקריין והשחקן יואב יפת, בבימויה של ירדן בר כוכבא. 2021 - פרסמה התזמורת את השיר סוכר סוכר, שיתוף פעולה עם הזמרת ריף כהן. השיר הוא גרסת כיסוי לשיר של היוצר הנובי-מצרי עלי חסן קובן, עם מילים בעברית מאת נעה סגל ועודד אלוני. לאורך השנים הופיעה התזמורת בקנדה בפסטיבלי הג'אז במונטריאול ובאוטווה, בפסטיבל גוצ'ה בסרביה, בפסטיבל למוזיקה יהודית בקרקוב, במקסיקו, רוסיה, סין, טאיוואן ועוד. בארץ, השתתפה התזמורת בין השאר בפסטיבל עכו, פסטיבל ישראל, אינדינגב, פסטיבל יערות מנשה ופסטיבל הכליזמרים בצפת. דונדורמה היא גלידה מסטיק המיוצרת במחוז מַארַש (Maraş) שבטורקיה (כיום העיר קרמאנמרש). "דוֹנדוּרמַה" (dondurma) היא המילה הטורקית לגלידה, ואת השם "מַארַש", משבשת הלהקה במכוון ל"מארְש" כדי להתייחס להיותה תזמורת צועדת. השם הנכון בטורקית: Maraş dondurması. בשנת 2009 הופיעה התזמורת בפסטיבל לילות סתיו בעיר העתיקה בירושלים. חברת ההפקה העירונית דרשה מהתזמורת להופיע ללא נשות ההרכב, נגנית טרומבון ומתופפת, וכשהתזמורת סירבה בוטלה ההופעה, החלטה שהשתנתה רק אחרי פנייה לתקשורת לראש העיר. בשנת 2013 הופיעה התזמורת עם שלמה גרוניך בפסטיבל צלילים בעיר העתיקה בירושלים. במסגרת הפסטיבל הורדה זמרת של להקה אחרת מהבמה, וחברת ההפקה העירונית דרשה מהתזמורת להופיע ללא נשות ההרכב בהופעתה ברובע היהודי. כשפנתה התזמורת לתקשורת נסוגה חברת ההפקה מדרישה זאת. מארש דונדורמה (2005) טעמים חדשים (2007) שכונה (2010) בין הזמנים (2014) Open‎ (2018) תנינים על הראש (2019) BAM‎ (2022) אבירן בן נאים – חצוצרה אלי פרמינגר – חצוצרה עידן רווה – חצוצרה לואיזה סלומון – טרומבון ירון אוזנה – טרומבון עודד מאיר – טרומבון יעקב גורנשטיין – סקסופון סופרן אביתר לוי – סקסופון אלט דני ליבוביץ' – סקסופון טנור אילון טושינר – סקסופון טנור אלעד גלרט– סקסופון בריטון אודי רז – סוזאפון דותן יוגב – תוף סנר, מצילה נעה סגל – תוף סנר, טמבורין עודד אלוני – תוף סבר (תוף מערב אפריקאי), כלי הקשה יובל קאופמן – דאול (תוף בס האופייני למוזיקה בלקנית) אוריאל וינברגר – נגן סקסופון איתמר שץ, נגן סקסופון מעיין מילוא - נגן טרומבון ארנון דה בוטון, נגן טרומבון אנטון פלקו - נגן סקסופון טל גור, נגן סקסופון גל דהן, נגן סקסופון עדיאל גולדמן, מתופף יאיר ראובני-זלצמן - מתופף אריאל פרנס, נגן חצוצרה אתר האינטרנט הרשמי של מארש דונדורמה מארש דונדורמה, ברשת החברתית פייסבוק מארש דונדורמה, ברשת החברתית אינסטגרם מארש דונדורמה, סרטונים בערוץ היוטיוב מארש דונדורמה, באתר אפל מיוזיק (באנגלית) מארש דונדורמה, באתר ספוטיפיי מארש דונדורמה, באתר Discogs (באנגלית) מארש דונדורמה, דף שער בספרייה הלאומית ניר גורלי, עכבר העיר אונליין, מארש דונדורמה: "מפגש חזק ובלתי אמצעי בינינו לבין הקהל", באתר הארץ, 17 במרץ 2011 איילת קליין כהן, דוקטור לכלי נשיפה, באתר nrg‏, 19 בספטמבר 2014 ניר גורלי, "מארש דונדורמה" עולים מהרחוב אל מרכז הבמה, באתר הארץ, 13 בנובמבר 2014 יואב קוטנר, מארש דונדורמה: "לא מסתדרים אבל זה עובד", באתר ynet, 23 בנובמבר 2014 עלמא אליוט הופמן, אינטליגנטי ומורכב: זה כנראה מופע הילדים הכי טוב שרץ כרגע, באתר הארץ, 18 בנובמבר 2019 Sukkar, Sukkar, Sukkar, by Ali Hassan Kuban, Ali Hassan Kuban (באנגלית) Marsh Dondurma & Riff Cohen - Sukkar Sukkar | סוכר סוכר, נבדק ב-2024-04-21 כוכבי, נויה (2009-09-08). "י-ם: סרבו להופיע בלי נשים, המופע בוטל". הארץ. נבדק ב-2024-04-21. איילת קליין כהן, דוקטור לכלי נשיפה, באתר מקור ראשון, ‏19.9.2014 דביר, נועם (דבול) (2013-03-23). "הדרה בהופעה: זמרת הורדה מהבמה בירושלים". Ynet. נבדק ב-2024-04-21. דבורית, פוסט אורח/ שוב לא נותנים לנשים להופיע בירושלים, באתר ולווט אנדרגראונד, ‏2013-03-28